เหตุผลที่ทำให้คุณถูกปฏิเสธสินเชื่อเพื่อรถยนต์
แม้ว่าการจราจรจะติดขัดอย่างไร แต่ในปัจจุบันก็ยังปฏิเสธไม่ได้เลยว่ารถยนต์ ยังคงเป็นสิ่งจำเป็นสำหรับผู้ที่อยู่อาศัยในเมืองใหญ่ที่บริการขนส่งสาธารณะยังไม่ครอบคลุมทุกพื้นที่
29 ธ.ค. 2558

แม้ว่าการจราจรจะติดขัดอย่างไร แต่ในปัจจุบันก็ยังปฏิเสธไม่ได้เลยว่ารถยนต์ ยังคงเป็นสิ่งจำเป็นสำหรับผู้ที่อยู่อาศัยในเมืองใหญ่ที่บริการขนส่งสาธารณะยังไม่ครอบคลุมทุกพื้นที่ 
แต่รถยนต์ก็มีราคาแพง คนส่วนใหญ่จึงไม่สามารถซื้อรถยนต์ด้วยเงินสดได้ และมักจะยื่นขอสินเชื่อเพื่อรถยนต์จากธนาคารกัน ซึ่งหลายคนก็ถูกปฏิเสธการให้สินเชื่อ MoneyGuru.co.th จึงได้รวบรวมเหตุผลที่จะถูกปฏิเสธสินเชื่อเพื่อรถยนต์ เพื่อที่คุณจะได้หลีกเลี่ยงไม่ให้โดยปฏิเสธสินเชื่อครับ
1. คุณให้ข้อมูลไม่ชัดเจนข้อมูลของผู้ขอสินเชื่อนั้นเป็นสิ่งสำคัญ สำหรับผู้ให้สินเชื่อเพื่อรถยนต์ในการพิจารณาว่าสมควรให้สินเชื่อแก่คน ๆ นั้นหรือไม่ เพราะข้อมูลพื้นฐานจะประกอบด้วย ข้อมูลอาชีพ รายได้ อายุ ซึ่งเป็นปัจจัยสำคัญในการตัดสินใจให้สินเชื่อเพื่อรถยนต์ของธนาคาร ดังนั้นถ้าคุณให้ข้อมูลไม่ชัดเจน ธนาคารอาจไม่มั่นใจว่าคุณสามารถชำระเงินคืนได้เพราะประวัติของคุณดูไม่มั่นคงและคลุมเครือ และปฏิเสธคำขอสินเชื่อเพื่อรถยนต์ของคุณในที่สุดครับ
2. รายได้คุณไม่แน่นอนรายได้ที่แน่นอนจะเป็นหลักประกันสำหรับผู้ให้สินเชื่อเพื่อรถยนต์ว่าจะได้รับเงินคืนตามจำนวนที่ตกลงกันไว้ในแต่ละงวดอย่างแน่นอน ด้วยเหตุนี้ธนาคารจึงมักจะเรียกสลิปเงินเดือนของผู้ขอสินเชื่อเพื่อรถยนต์มาประกอบการพิจารณาให้สินเชื่อ เพราะต้องการดูความสามารถในการชำระหนี้ในแต่ละเดือนของผู้ขอสินเชื่อเพื่อรถยนต์ แต่ถ้าคุณมีรายได้ในแต่ละเดือนต่ำบ้าง สูงบ้าง ไม่สม่ำเสมอ จะทำให้ธนาคารไม่มั่นใจว่าคุณจะชำระเงินได้ตรงตามจำนวนในแต่ละงวด และตรงต่อเวลา และจะปฏิเสธคำขอสินเชื่อเพื่อรถยนต์ของคุณครับ
3. คุณมีประวัติหนี้ที่ไม่ดีการมีหนี้จำนวนมากอยู่ก่อนที่จะยื่นขอสินเชื่อ หรือมีประวัติการชำระหนี้ที่ไม่ดี ชำระหนี้ไม่ตรงเวลา หรือชำระไม่ครบจำนวน สิ่งเหล่านี้จะเป็นปัจจัยที่ธนาคารจะพิจารณาการเป็นพิเศษในการให้สินเชื่อ เพราะเป็นตัวบ่งบอกความสามารถในการชำระหนี้ที่ดีที่สุด เพราะเป็นสิ่งที่คุณเคยทำมาในอดีต ซึ่งถ้าเป็นประวัติที่แย่มาก ๆ ธนาคารก็จะไม่ลังเลเลยที่จะปฏิเสธคำขอสินเชื่อของคุณครับ
4. คุณขอสินเชื่อที่มากเกินไปไม่ใช่ว่าทุกคนจะขอสินเชื่อเพื่อรถยนต์เท่าไหร่ก็ได้ ธนาคารจะพิจารณารายได้ และอาชีพของผู้ขอสินเชื่อเพื่อดูวงเงินที่สามารถอนุมัติให้สินเชื่อได้ ถ้าคุณขอสินเชื่อเพื่อรถยนต์มากเกินกว่าที่ธนาคารพิจารณาว่าคุณจะสามารถชำระได้ภายในระยะเวลาที่กำหนด ธนาคารก็จะปฏิเสธคำขอสินเชื่อของคุณ ดังนั้นควรพิจารณารายได้ และมองหารถยนต์ที่ราคาเหมาะสมกับความสามารถในการจ่ายหนี้ก่อนการขอสินเชื่อ จะดีที่สุดครับ
5. คุณให้ข้อมูลเท็จการให้ข้อมูลไม่ครบถ้วนกับการให้ข้อมูลเท็จนั้นแตกต่างกันอย่างมาก การให้ข้อมูลไม่ครบถ้วนโดยสุจริต ธนาคารอาจสอบถามคุณเพิ่มเติมได้ แต่การให้ข้อมูลเท็จเท่ากับคุณจงใจหลอกลวงธนาคารเพื่อให้ธนาคารอนุมัติสินเชื่อเพื่อรถยนต์ให้ เช่น คุณมีรายได้ 20,000 แต่กลับปลอมสลิปเงินเดือนเป็น 50,000 บาท หรือคุณมีตำแหน่งพนักงาน แต่บอกธนาคารว่ามีตำแหน่งผู้จัดการ กรณีเช่นนี้หากธนาคารตรวจสอบพบ ก็จะปฏิเสธคำขอสินเชื่อทันที และแม้ว่าธนาคารให้สินเชื่อไปแล้ว แต่มาตรวจพบทีหลัง ธนาคารก็สามารถบอกล้างสัญญาได้ เพราะธนาคารสำคัญผิดในสาระสำคัญทำให้สัญญากู้ยืมเงินกลายเป็นโมฆียะครับ
ทั้ง 5 ข้อนี้จึงเป็นข้อที่พึงระลึกถึงและพึงระวังเมื่อขอสินเชื่อเพื่อรถยนต์กับธนาคารนะครับ หลังจากที่รู้ข้อมูลเกี่ยวกับสินเชื่อเพื่อรถแล้ว คุณผู้อ่านอาจจะสนใจสินเชื่อบ้านด้วย 3 ข้อต้องรู้ก่อนกู้ “สินเชื่อบ้าน” ครับ และ คุณผู้อ่านสามารถอ่านบทความเกี่ยวกับเคล็ดลับด้านการเงินอีกมากมายได้ที่ MoneyGuru.co.th MoneyGuru.co.th ครับ
อ้างอิง moneymax.ph, autos.com, finance.yahoo.com